بیرلشمیش میللت‌لر تشکیلاتی‌نین باش کاتیبی آنتونیو گوترش سعودیه-لی ژورنالیست جمال خاشقچی جینایتی ایله علاقه‌دار اعتباری‌لی بیر سوروشدورمانین آپاریلماسینا چاغیردی.
بیرلشمیش میللت‌لر تشکیلاتی‌نین باش کاتیبی آنتونیو گوترش قطر-ده 18-جی دوحه فوروموندا ایشتیراک ائتدی. بورادا ژورنالیست‌لرله گؤرشن باش کاتیب آچیقلاما‌لار وئردی.
گوترش مطبوعات نماینده‌لری‌نین سعودیه ژورنالیستی خاشقچی‌نین قتلی ایله علاقه‌دار وئردیک‌لری سوا‌لی جاوابلاندیرارکن: "اعتبارلی بیر سوروشدورمانین آپاریلماسی و گوناهکارلارین جزالاندیریلماسی چوخ واجیب‌دیر" دئدی.
"واشنگتن پست قزئتی‌نین امکداشی جمال خاشقچی اکتبرین 2-ده سعودیه عربیستانی‌نین ایستانبول باش کونسول‌لوغونا ائولیلیک ایشلم لری اوچون گئتمیش و اورادا وحشیجه‌سینه قتله یئتیریلمیشدی.
اکتبریم 20-ده سعودیه عربیستانی رهبرلیگی خاشقچی‌نین کونسوللوق بیناسیندا باش وئرن موناقیشه ده اؤلدوگونو آچیقلامیشدی.
قئید ائدک کی، قطر خاریجی ایشلر ناظرلیگی طرفیندن "علاقه‌لی دونیادا سیاستین معینلشدیریلمه‌سی" موضوع سوندا کئچیریلن 18-جو دوحه فورومو ایکی گون داوام ائتدی.
فورومدا تورکیه-‌نین خاریجی ایشلر ناظیری مولود چاووش اوغلو، سوما‌لی باش ناظیری حسن علی خیری، بیرلشمیش میللت‌لر تشکیلاتی‌نین 73-جی باش ایجلاسی‌نین صدری ماریا فرناندا و بمت باش کاتیبی آنتونیو گوترش ایله یاناشی، موختلیف اؤلکه‌لرین خاریجی ایشلر ناظیرلری ایشتیراک ائتدی‌لر.
